Framkvæmdir hafnar við breikkun hringvegarins á milli Hveragerðis og Selfoss 17. janúar , 2019 Framkvæmdir við fyrsta áfanga breikkunar hringvegarins á milli Hveragerðis og Selfoss . Mynd : ÖG . Framkvæmdir við breikkun hringvegarins á milli Hveragerðis og Selfoss hófust í lok síðasta árs . Tilboð voru opnuð í nóvember sl. og í framhaldinu var skrifað undir samninga í desember við Íslenska aðalverktaka hf. , en þeir buðu lægst í verkið , rúmar 1.360 milljónir króna . Mynd af fyrsta áfanga nýs vegarkafla milli Selfoss og Hveragerðis . Mynd : Vegagerðin . Fyrsti hluti verksins er breikkun hringvegarins ásamt gerð nýrra gatnamóta við Vallaveg og Ölfusborgaveg . Verkinu skal vera að fullu lokið 15. september 2019 . Hér má sjá myndskeið er sýnir fyrirhugaðan veg á milli Hveragerðis og Selfoss . Myndband : Vegagerðin . Óskar Örn Jónsson , forstöðumaður framkvæmdadeildar Vegagerðarinnar , ( t.v. ) og Sigurður Ragnarsson , forstjóri Íslenskra aðalverktaka hf. , undirrita samninga 11. desember sl . Mynd : Vegagerðin / GPM .